# La Banda Trapera del Río

La Banda Trapera del Río va ser un grup musical de Cornellà de Llobregat creat al final de la dècada del 1970. El grup va viure diferents etapes d'activitat i de silenci, una intermitència a còpia de la reedició dels seus treballs discogràfics que no va malmetre el seu estatus de nom referencial per a diferents generacions. La vida als barris obrers, la marginalitat i l'exaltació dels plaers quotidians són els temes de moltes de les seves cançons.

## Trajectòria

El seu primer concert va ser el 13 de novembre de 1976 al Poble Espanyol de Barcelona en una festa d'homenatge a Lina Ódena, una miliciana comunista que va morir a la Guerra civil espanyola. La Banda Trapera del Río també va actuar a les Jornades Llibertàries Internacionals al Park Güell el 1977, oferint un directe potent i accelerat, amb lletres plenes de mala llet, que va causar impressió. La seva cançó «Ciutat podrida» (amb lletra d'Esther Vallès) va esdevenir mítica en determinats àmbits alternatius i és considerada la primera cançó punk en català. El 1978 van participar en la quarta edició del Festival Canet Rock.
L'any 2010 es va estrenar la pel·lícula documental Venid a las Cloacas. La historia de la Banda Trapera del Río, on els membres del grup expliquen la seva turbulenta història i reflexionen sobre el que podria haver estat i ha romàs de la Transició democràtica espanyola.
Després de la mort del guitarra Modesto Agriarte «Tío Modes» (1957-2004) i el bateria Juan «Raf» Pulido (1957-2010), el 2022, La Banda Trapera del Río va haver de reduir la gira de comiat prevista de deu concerts a quatre, Barcelona, Llançà, Lleida i Ulldecona, en saber-se que el seu cantant, Morfi Grei (1959-2024), estava pendent d'una intervenció de trasplantament de fetge.

## Discografia
### Àlbums

* La Banda Trapera del Río (Belter, 1979). LP. Reeditat el 1992 per Munster Records.
* Guante de guillotina (Munster, 1993). LP i CD.
* Directo a los cojones (Munster, 1994). CD i doble LP. Disc en directe.
* Mentemblanco (Munster, 1994). CD i LP.
* 1978/1982. Grabaciones completas (Munster, 2006). Doble CD/LP amb els seus dos primers àlbums remasteritzats i temes inèdits en directe i de les seues maquetes
* Quemando el futuro (Maldito Records, 2019)

### Senzills

* «La Regla» / «Rock Cloaca» (Belter, 1979). Reeditat el 2006 per Munster.
* «Tu pistola no me mola» (Discophon, 1983). Senzill promocional.

## Referències

* 1 2 Cervantes, Xavier. «Morfi Grei, de La Banda Trapera del Río, està pendent d'un trasplantament de fetge». Ara, 16-05-2022. [Consulta: 6 juny 2022].
* ↑ «La Banda Trapera del Río, cançons immortals». Enderrock.cat, 18-06-2016. [Consulta: 6 juny 2022].
* ↑ «El curt regnat del punk català» (en castellà). El País [Madrid], 11-10-2007. ISSN: 1134-6582.
* ↑ Pujadó i García, Miquel: Diccionari de la Cançó. Dels Setze Jutges al Rock Català. Enciclopèdia Catalana, Barcelona, 2000. ISBN 84-412-0467-5, pàg. 97.
* ↑ «Canet Rock. Els temps estan canviant». Enderrock, 224, 01-06-2014, pp. 38-47.
* ↑ Corazón Rural, Álvaro. «En Londres fueron los Sex Pistols, en Nueva York los Ramones y en Barcelona, la Trapera» (en castellà). Jot Down Cultural Magazine, 08-05-2015. [Consulta: 6 juny 2022].
* ↑ «Daniel Arasanz / Espanya / 2010 / 90' - "Venid a las cloacas: la historia de la Banda Trapera del Río" - 3Cat». CCMA, 28-11-2018. [Consulta: 25 gener 2024].
* ↑ «Venid a las cloacas - Carne Cruda». RTVE. [Consulta: 6 juny 2022].
* ↑ Hidalgo, Luis «Modesto Agriarte, guitarrista de La Banda Trapera del Río» (en castellà). El País [Madrid], 02-11-2004. ISSN: 1134-6582.
* ↑ «Muere Juan Pulido, batería de La Banda Trapera del Río» (en castellà). El País [Madrid], 13-04-2010. ISSN: 1134-6582.
* ↑ Castillón, Xavier. «Em penedeixo de coses... Però no gaire». El Punt Avui, 06-06-2017. [Consulta: 6 juny 2022].
* ↑ Serra, Xavi. «Mor als 64 anys Morfi Grei, cantant de La Banda Trapera del Río». Ara, 05-01-2024. [Consulta: 25 gener 2024].

## Bibliografia

* La Banda Trapera del Río. Escupidos de la boca de Dios. Jaime Gonzalo, 2007. ISBN 9788461176953

## Filmografia

* Venid a las Cloacas. La historia de la Banda Trapera del Río (Daniel Arasanz, 2010)